rejauldu/bengali-wikipedia huggingface dataset:
পাহাড়ি টুনটুনি (বৈজ্ঞানিক নাম:Phyllergates cucullatus) এক ধরনের গায়ক পক্ষী। এটি Cettiidae পরিবারের Phyllergates গণ ভুক্ত।   আবাসস্থল  এই পাখি উত্তর-পূর্ব ভারত ও দক্ষিণ-পূর্ব এশিয়ায় বাংলাদেশ, ভারত, মিয়ানমার, সিঙ্গাপুর, ইন্দোনেশিয়া, চীন, মালয়েশিয়া, কম্বোডিয়া, ফিলিপাইন, লাওস ও থাইল্যান্ড দেখতে পাওয়া যায়।   গঠন  এরা দৈর্ঘ্য ১০-১২ সেন্টিমিটার এবং ওজন ৬-৭ গ্রাম হয়ে থাকে। প্রাপ্ত বয়স্ক পাখির পিঠ জলপাই-সবুজ বর্ণের। কপাল, ডানা ও লেজ লালচে। মাথার চাঁদির সামনের অংশ ছায়ার মতো, যদিও ঘাড়ের পিছনটা অপেক্ষাকৃত ধূসর। এর চোখ বাদামি; চোখের পিছনের খাটো ভ্রু-রেখা সাদা-হলদে; চোখের ডোরা কালচে হয়ে থাকে। কান-ঢাকনি এবং গলা ও বুক ধূসর। পেট ও লেজতল-ঢাকনি উজ্জ্বল হলুদ। পা ও পায়ের পাতা সামান্য বাদামি-মেটে। সোজা ঠোঁট দুরঙা: উপরের ঠোঁট কালো ও নিচের ঠোঁট কমলা গোড়াসহ শিঙ-রঙা। পেট উজ্জ্বল হলদে, যা দেখে এই পাখিকে সহজে চেনা যায়। স্ত্রী পাখির বর্ণে সামান্য তফাৎ রয়েছে। ওদের বুকে কালো রেখার অনুপস্থিত।   স্বভাব  পোকামাকড় বা কীট পতঙ্গ এদের প্রদান খাদ্য। ঝোপঝাড়ে অতি ক্ষুদ্র পোকা শিকার করে ও এছাড়া আকাশে ওড়েও পোকা-মাকড় ধরে থাকে। প্রজনন মৌসুম মে-সেপ্টেম্বর। মাটির কাছাকাছি গাছের ডালে পাতা সেলাই করে বাসা বাঁধে। ৩-৪টি ডিম পাড়ে। ডিম ফুটতে সময় লাগে ১৪/১৫ দিন।   তথ্যসূত্র   বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:উত্তর-পূর্ব ভারতের পাখি বিষয়শ্রেণী:ভুটানের পাখি বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:বাংলাদেশের পাখি বিষয়শ্রেণী:১৮৩৬-এ বর্ণিত পাখি
ব্রহ্মচর্য সনাতন ধর্ম অনুযায়ী জীবনের একটি নির্দিষ্ট সময় কাল (মোটামুটি ১৪ বছর বয়স থেকে ২০ বছর বয়স পর্যন্ত) বুঝায় যখন কোন ছাত্র বা ছাত্রী বেদ এবং উপনিষদ এর বিধান অনুযায়ী ঐতিহ্যগত বিজ্ঞান, জ্যোতিশাস্ত্র এবং ধর্মীয় অনুশাসন সম্প্রর্কিত বিদ্যা লাভ করে।  অন্যদিকে ব্রহ্মচর্য বলতে আধ্যাতিক উন্নতির জন্য ইচ্ছাকৃত কৌমার্য-ব্রত বুঝায় এবং এক্ষেত্রে ব্রহ্মচর্য অর্থ হল কায়-মন-বাক্যে সর্বদা পবিত্রতা রক্ষা করা।  ব্রহ্মচর্য পালন অর্থ হল সম্পূর্ণ কাম-বাসনাশূণ্য জীবন যাপন করা যা আধ্যাত্মিক জীবনের জন্য অপরিহার্য।  পুরুষ ব্রহ্মচর্য পালনকারীকে ব্রহ্মচারী এবং স্ত্রী ব্রহ্মচর্য পালনকারীকে ব্রহ্মচারিনী বলে।   শব্দটির উৎস্য  ব্রহ্মচর্য শব্দটির দুইটি অংশ: 'ব্রহ্ম' ও 'চর্য'।  'ব্রহ্ম' শব্দটির অর্থ হল 'স্রষ্টা' বা 'সৃষ্টিকর্তা' এবং 'চর্য' শব্দটির অর্থ হল 'অনুসরণকৃত'।  অনেক সময় চর্য বলতে ধর্মীয় জীবন পদ্ধতিও বুঝায়। সুতরাং ব্রহ্মচর্য শব্দটি একটি ধর্মীয় বিধিসম্মত জীবনপদ্ধতি নির্দেশ করে।   বিস্তারিত  বৈদিক আশ্রম ব্যবস্থা অনুযায়ী ব্রহ্মচর্য জীবনের ১ম ২০ বছর বা ২৫ বছর পর্যন্ত ব্রহ্মচর্যের অন্তর্গত। প্রাচীন হিন্দু সমাজ অনুযায়ী মানুষের জীবনকালকে ১০০ বছর কল্পনা করে ৪টি ভাগে ভাগ করা হত। এর মধ্যে প্রথম ভাগ হল ব্রহ্মচর্য। অন্য তিনটি হল যথাক্রমে গার্হস্থ্য , বানপ্রস্থ এবং সন্ন্যাস।  সনাতন ধর্ম অনুসারে ব্রহ্মচর্য ভাগে একটি শিশুকে ৫ বছর বয়শে গুরুর নিকট বৈদিক জ্ঞান অর্জনের জন্য পাঠানো হত। এর পর উপনয়ন অনুষ্ঠান এর মাধ্যমে উপবীত বা পৈতা ধারণ করে সে তার গুরুগৃহে বিদ্যারম্ভ করত। সঠিক বিদ্যার্জনের পর সমাবর্তন অনুষ্ঠানের মাধ্যমে সে ২৫ বছর বয়শে গুরুগৃহ ত্যাগ করত।  ব্রহ্মচর্য আশ্রমে একজন শিষ্যকে কঠোর ধর্মীয় অনুসরণ করে চলতে হত। এই সময় সে তার গুরুর কাছ থেকে ধর্মীয় অনুশাসন , সদাচার, সঠিক জ়ীবন-পদ্ধতি, দায়িত্ব -কর্তব্যবোধ, ধ্যান , যোগসাধনা মানবতাবোধ ইত্যাদি সম্পর্কে জ্ঞান লাভ করত। সনাতন ধর্ম অনুযায়ী ৫ বছর বয়শে ব্রহ্মচর্য শুরু হলেও বৌদ্ধ এবং জ়ৈন ধর্মের শ্রামানিক অনুযায়ী সাধারণত প্রাপ্তবয়স্ক হবার পর ব্রহ্মচর্য আশ্রম শুরু হয়।  বিষয়শ্রেণী:আধ্যাত্মিকতা
আল-জুমহুরিয়া ( আরবি : الجمهورية প্রজাতন্ত্র ) তাইজ ভিত্তিক ইয়েমেন প্রজাতন্ত্রের একটি শীর্ষস্থানীয় সংবাদপত্র।  পত্রিকাটি ১৯৬২ সালে প্রতিষ্ঠিত হয়েছিল এবং এর সরকারপন্থী অবস্থান রয়েছে।   কাগজটি ইয়েমেন আরব প্রজাতন্ত্রের সরকারী সত্তা আল-থাওরা পত্রিকার পাশাপাশি প্রেস সাবা জেনারেল অর্গানাইজেশন দ্বারা প্রতিষ্ঠিত হয়েছিল।   ২০১৫ সালে ইয়েমেন গৃহযুদ্ধ শুরু হওয়ার কারণে পত্রিকাটি চার বছরের জন্য বন্ধ ছিল যা এর সদর দফতরের আংশিক ধ্বংস এবং এর সরঞ্জামাদি লুটপাটের কারণে হয়েছিল। ২০১৮ সালের অক্টোবরে খবরের কাগজটি আবার খোলে এবং হাদীপন্থী সরকারের অবস্থানে রয়েছে।    আরও দেখুন   আল-থাওরা (ইয়েমেন)   তথ্যসূত্র   বিষয়শ্রেণী:ইয়েমেনের সংবাদপত্র বিষয়শ্রেণী:আরবি ভাষার সংবাদপত্র
২০০৯ ডুরান্ড কাপ হল এশিয়ার প্রাচীনতম ফুটবল প্রতিযোগিতা ডুরান্ড কাপের ১২২তম আসর।https://web.archive.org/web/20030212114807/http://www.hinduonnet.com/thehindu/2002/02/17/stories/2002021707382000.htm "Mahindra United is champion." The Hindu, Feb 17, 2002. ১১ থেকে ২২ সেপ্টেম্বর ২০০৯ পর্যন্ত আসরটি চলেছিল এবং প্রতিটি ম্যাচ দিল্লির আম্বেদকর স্টেডিয়ামে আয়োজিত হয়েছিল।  নয়টি আই-লিগ খেলা দল অংশগ্রহণ করেছিল। মূল পর্ব খেলার আগে একটি বাছাইপর্ব অনুষ্ঠিত হয়েছিল, যা থেকে দুটি দল উত্তীর্ণ হয়েছিল।  বাছাইপর্ব প্রথম পথ  দ্বিতীয় পথ  মূল গ্রুপ পর্ব গ্রুপ এ দলখেজড্রহাস্বগোবিগোগোপাপয়েন্ট  চার্চিল ব্রাদার্স২১১০২১+১৪স্পোর্টিং গোয়া২১০১২১+১৩২০১১১৩−২১ গ্রুপ বি দলখেজড্রহাস্বগোবিগোগোপাপয়েন্ট  মোহনবাগান২২০০৭১+৬৬জেসিটি২১০১১২–১৩ওএনজিসি২০০২১৬−৫০ গ্রুপ সি দলখেজড্রহাস্বগোবিগোগোপাপয়েন্ট  ডেম্পো২২০০৫১+৪৬এয়ার ইন্ডিয়া২১০১২৪–২৩সেনা একাদশ২০০২০৪−৪০ গ্রুপ বি দলখেজড্রহাস্বগোবিগোগোপাপয়েন্ট  ২১১০২০+২৪শিলং লাজং২১১০১০+১৪ইস্টবেঙ্গল২০০২০৩−৩০  নক-আউট পর্ব  ফাইনাল  তথ্যসূত্র  বিষয়শ্রেণী:ডুরান্ড কাপ বিষয়শ্রেণী:ভারতে ফুটবল বিষয়শ্রেণী:এশিয়ায় ফুটবল বিষয়শ্রেণী:২০০৯-১০ ভারতীয় ফুটবল বিষয়শ্রেণী:সেপ্টেম্বর ২০০৯-এ ভারতে ক্রীড়া প্রতিযোগিতা
মৌমিতা তাশরিন নদী (নদী নামে সুপরিচিত) একজন বাংলাদেশী প্লেব্যাক গায়িকা।নদীর নতুন গানমৌমিতা তাশরিন নদী  তার বিভিন্ন স্টুডিও অ্যালবাম প্রকাশিত হয়েছে, যার মধ্যে সংগীত শিল্পী  সানিয়া সুলতানা লিজার সাথে  "চাঁদমুখ" নামে দ্বৈত অ্যালবাম রয়েছে।  পোড়ামন ২ চলচ্চিত্রের জন্য তিনি সংগীত শিল্পী আকাশের সাথে সুতো কাটা ঘুড়ি গানে কণ্ঠ দেন যা ইউটিউবে খুব জনপ্রিয় হয়।   পেশা  ২০১০ সালে তিনি চ্যানেল আই সেরা কণ্ঠ প্রতিযোগিতায় অংশগ্রহণ করেন ও দ্বিতীয় রানার আপ হন। পরবর্তীতে ২০১৩ সালে তিনি উচ্চশিক্ষা অর্জনের জন্য রাজশাহী থেকে ঢাকায় স্থানান্তরিত হন। ২০১৫ সালে, তিনি তার প্রথম স্টুডিও অ্যালবাম 'নদী' প্রকাশ করেন, যেটি অনেক সাফল্য অর্জন করে। তিনি অ্যালবামে দশজন ভিন্ন গীতিকার এবং নয়জন সঙ্গীত পরিচালকের সাথে কাজ করেন।বিবিসি'র সাথে গানগল্প: মৌমিতা তাশরিন নদী এর পর, তিনি চলচ্চিত্র এবং অ্যালবামে গান গেয়েছেন। ২০১৬ সালে, তিনি ক্লোজআপ ১ জয়ী লিজার সাথে দ্বৈত অ্যালবাম চাঁদমুখ  প্রকাশ করেন। একই বছর, তিনি ভালোবাসা দিবসে 'খুনসুটি' নামে শাস্ত্রীয় আধুনিক সংকলন গানের একটি সংগীত ভিডিও প্রকাশ করেন।  ২০১৮ সালের জানুয়ারিতে, তিনি গায়ক আসিফ আকবরের সাথে "আজ হারাই" গান রেকর্ড করেছিলেন। তিনি তার পরবর্তী অ্যালবামটি ২০১৮ সালে ভালোবাসা দিবসে প্রকাশ করেন।আসিফ ও নদী একসঙ্গে‘জ্যাম’ ছবিতে গাইলেন ইমরান ও নদীনদী বন্ধু   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী নারী সঙ্গীতজ্ঞ বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:রাজশাহী জেলার ব্যক্তি বিষয়শ্রেণী:১৯৯৫-এ জন্ম
বরমচাল রেলওয়ে স্টেশন বাংলাদেশের সিলেট বিভাগের মৌলভীবাজার জেলার, কুলাউড়া উপজেলায় অবস্থিত একটি রেলওয়ে স্টেশন।  ইতিহাস সিলেট এবং কুলাউড়ার মধ্যে ১৯১২ থেকে ১৯১৫ সালে রেললাইন নির্মাণ করা হয়। এসময় কুলাউড়া-সিলেট সেকশনের সেকশনের একটি বি ক্লাস স্টেশন হিসেবে, সেকশনের ২য় স্টেশন হিসেবে ও আখাউড়া - কুলাউড়া - সিলেট সেকশনের ৪র্থ স্টেশন হিসেবে বরমচাল রেলওয়ে স্টেশন তৈরী করা হয়। ব্রিটিশ আমলে বরমচাল রেলওয়ে স্টেশন প্রধানত যাত্রী, চা ও বালু পরিবহনের জন্য ব্যবহার করা হতো। ৪টা লুপ লাইন ও ৪টি শাখা লাইন ছিলো যা বর্তমানে মাটির নিচে। বর্তমানে বরমচাল রেলওয়ে স্টেশন শুধুমাত্র যাত্রী পরিবহনে ব্যবহৃত হলেও চা ও বালু পরিবহন করা হয়না। কিন্তু রেলওয়ের পাথর, স্লিপার, ব্রিজের সরঞ্জাম, ক্লিপ ইত্যাদি বরমচাল স্টেশন থেকে পরিবহন করা হয় সিলেটের ভেতর ও সিলেটের বাহিরের বিভিন্ন স্থানে। তাছাড়াও রেলওয়ে গুদামঘর এখনো আছে যা স্টেশনের দক্ষিন-পশ্চিম দিকে অবস্থিত। ব্রিটিশ আমলে এই গুদামঘরে চা সহ বিভিন্ন মালামাল রাখা হতো। বর্তমানে এই গুদামঘরে শুধুমাত্র রেলওয়ের স্লিপার ও গুরুত্বপূর্ণ যন্ত্রপাতি রাখা হয়। তাছাড়াও স্টেশনের উত্তর ও দক্ষিণ পাশে ব্রিটিশ রেলওয়ের স্টাফ কোয়ার্টার রয়েছে যা বর্তমানে পরিত্যক্ত। তাছাড়াও মালামাল পরিবহন ওয়াগন রাখা ছিলো যা ২০২১ সালে স্ক্র‍্যাপ করা হয়। বর্তমানে ৩নং লাইনে ৩টি ওয়াগন আছে যা শীঘ্রই স্ক্র‍্যাপ করা হবে।  বর্তমান অবস্থা সংস্কারের অভাবে মৌলভীবাজারের বরমচাল রেল স্টেশন বিভিন্ন সমস্যায় জর্জরিত। ঢাকা-সিলেট-চট্টগ্রাম রুটে প্রতিদিন ছয়টি আন্তঃনগর ট্রেন চলাচল করে। তবে বর্তমানে প্রযুক্তিগত সমস্যার কারণে সিলেট-চট্টগ্রাম রুটের জালালাবাদ এক্সপ্রেস মেল ট্রেন বন্ধ রয়েছে। ভ্রমণকারীরা টিকেট সঙ্কট,মাত্র ৫টি টিকিট থাকায়, সরকারী শৌচাগারের অভাব, বসার ব্যবস্থার অভাব, অস্বাস্থ্যকর প্ল্যাটফর্ম এবং প্রশাসন কর্তৃক প্রদত্ত সেবার মান নিয়ে অসন্তুষ্ট।  পরিষেবা বরমচাল রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: পাহাড়িকা এক্সপ্রেস (৭১৯* এর যাত্রা বিরতি আছে) উদয়ন এক্সপ্রেস (৭২৪* এর যাত্রা বিরতি আছে) উপবন এক্সপ্রেস (যাত্রা বিরতি আছে) সুরমা এক্সপ্রেস জালালাবাদ এক্সপ্রেস (বন্ধ) কুশিয়ারা এক্সপ্রেস (বন্ধ) সিলেট কমিউটার (বন্ধ)।   অবকাঠামো    স্টেশনটিতে ৫টি রেললাইন আছে, পুরোনো সিগন্যাল কেবিন, আন্তঃনগর ট্রেনের যাত্রাবিরতি ও যাত্রী বিশ্রামাগার রয়েছে।   রেল সেবা  ২০২০ সালের হিসাবে মোট তিনটি আন্তঃনগর ট্রেন এই স্টেশনে যাত্রাবিরতি দেয়। এর মধ্যে রয়েছে ঢাকা–সিলেট রেলপথের উপবন এক্সপ্রেস এবং চট্টগ্রাম–সিলেট রেলপথের উদয়ন এক্সপ্রেস ও পাহাড়িকা এক্সপ্রেস দূর্ঘটনা কুলাউড়া রেল দুর্ঘটনা   তথ্যসূত্র   বিষয়শ্রেণী:মৌলভীবাজার জেলার রেলওয়ে স্টেশন
থাম্ব|রেডগরিলা মিউজিক ফেস্ট লোগো  রেডগরিলা মিউজিক ফেস্ট হল মার্কিন অস্টিনের একটি বার্ষিক স্বাধীন সঙ্গীত উৎসব।  রেডগরিলা প্রায় ১৫ বছর আগে ড্রিমস্ক্যাপার আর্টিস্ট শোকেস হিসাবে চালু হয়েছিল। ২০০৭ সালে, প্রতিষ্ঠাতারা ইভেন্টটিকে রেডগরিলা হিসাবে পুনরায় ব্র্যান্ড করেন। সেই থেকে, রেডগরিলা ২০০ থেকে ৫০০ জনের বেশি পারফর্মারে উন্নীত হয়েছে।   তথ্যসূত্র    বহিঃসংযোগ    সরকারী ওয়েবসাইট   মাইস্পেস হোমপেজ  Songstuff সংবাদ নিবন্ধ  ইজেএন নিউজ আর্টিকেল বিষয়শ্রেণী:অস্টিন, টেক্সাসের উৎসব বিষয়শ্রেণী:টেক্সাসের সঙ্গীত উৎসব
রামধেনু () হল আসাম থেকে প্রচারিত একটি টিভি চ্যানেল। এটি ১ অক্টোবর ২০১১ সালে চালু করা হয়। এটি আসামের গুয়াহাটিতে অবস্থিত প্রাইড ইস্ট এন্টারটেইনমেন্টস প্রাইভেট লিমিটেডের একটি অংশ। এটি উত্তর-পূর্ব ভারতের প্রথম স্যাটেলাইট সঙ্গীত টিভি চ্যানেল।Satellite music channel 'RAMDHENU' launched ; সংগ্রহের তারিখ ৬ নভেম্বর ২০১১ চ্যানেলটি সম্প্রতিক সঙ্গীত ভিডিও প্রচার করে থাকে। চ্যানেলটি অসমীয়া ছাড়াও উত্তর-পূর্ব ভারতের বিভিন্ন ভাষার সঙ্গীত ভিডিও সম্প্রচার করে থাকে।  অনুষ্ঠানমালা   রামধেনু ৪জি  বিট বক্স-কেরল গীত  রামধেনু হিটজ  নাইট রাইডার্স  রামধেনু প্লেলিস্ট  জাস্ট রিলিজড  তথ্যসূত্র  বিষয়শ্রেণী:অসমীয়া ভাষার টেলিভিশন চ্যানেল বিষয়শ্রেণী:২০১১-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:অসমীয়া ভাষার গণমাধ্যম
বেলানগর রেলওয়ে স্টেশন হল  হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। বেলানগর রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হাওড়া জেলায় বালি জগাছা ব্লকের বেলানগর এ অবস্থিত। স্টেশনটি বেলানগর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১১ কি.মি. দূরে স্টেশনটি অবস্থিত।  বেলানগর রেলওয়ে স্টেশনটি পূর্বে স্বাধীনতা সংগ্রামী এবং সমাজ কর্মী বেলা মিত্রের নামে পরিচিত ছিল। ভারতের প্রথম কোনও ভারতীয় মহিলার নামে রেলওয়ে স্টেশন তৈরি হয়েছিল।  ইতিহাস  হাওড়া বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল।  বেলানগর রেলওয়ে স্টেশনসহ হাওড়া থেকে বর্ধমান কর্ড লাইনটি ১৯৬৪-৬৬ সালে বৈদ্যুতীকরণ করা হয়।  তথ্যসূত্র   বহিঃসংযোগ  বিষয়শ্রেণী:হাওড়া জেলার রেলওয়ে স্টেশন বিষয়শ্রেণী:১৯১৭-এ চালু রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
সূরা আল ইন‌শিকাক (আরবি ভাষায়: الانشقاق‎) মুসলমানদের ধর্মীয় গ্রন্থ কুরআনের ৮৪ তম সূরা, এর আয়াত অর্থাৎ বাক্য সংখ্যা ২৫; তবে এতে কোন রূকু তথা অনুচ্ছেদ নেই। সূরাটিতে ১টি সিজদাহ রয়েছে। সূরা আল ইনশিকাক‌ মক্কায় অবতীর্ণ হয়েছে।   নামকরণ  এই সূরাটির প্রথম আয়াতের اِنْشَقَّتْ বাক্যাংশ থেকে এই সূরার নামটি গৃহীত হয়েছে, যার মূল হচ্ছে اِنْشَقَّاق (ফেঁটে যাওয়া); অর্থাৎ, যে সূরাটিতে الانشقاق (‘ইনশিকাক‌’) শব্দটি রয়েছে এটি সেই সূরা।   নাযিল হওয়ার সময় ও স্থান    শানে নুযূল    বিষয়বস্তুর বিবরণ    তথ্যসূত্র    বহিঃসংযোগ   ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।  কোরআন শরীফ.অর্গ।  বিষয়শ্রেণী:সূরা বিষয়শ্রেণী:ইসলামি পরকালবিদ্যা বিষয়শ্রেণী:ইসলামে বিচার
থাম্ব|ঢাকেশ্বরী মন্দিরের ঢাক  ঢাক দক্ষিণ এশিয়ার একটি বড় আকারের মেমব্রোফোন যন্ত্র। আকারগুলি প্রায় নলাকার মতো কিন্তু ব্যারেলের চেয়ে পৃথক। মুখের উপর আড়াল প্রসারিত করার পদ্ধতিও বিভিন্নভাবে পরিবর্তিত হয়। এটি ঘাড় থেকে স্থগিত, কোমরে বাঁধা এবং কোলে বা মাটিতে রাখা এবং সাধারণত কাঠের লাঠি দিয়ে খেলে। বাম দিকটি ভারী শব্দ দেওয়ার জন্য লেপযুক্ত।   ড্রাম বিট দুর্গাপূজার একটি অবিচ্ছেদ্য অঙ্গ।   দ্য স্টেটসম্যান লিখেছেন, "দুর্গা পূজা ঢাকের পাগলা বিট ব্যতীত উত্সবের আমেজ ধরে না, পুরুষরা তাদের ঘাড়ে ঝোলানো এবং শ্রোতাদের মধ্যে পাগলা ছন্দটি ছড়িয়ে দেওয়ার জন্য দুটি পাতলা লাঠি নিয়ে চালাতে থাকে। দুর্গাপূজার দর্শনীয় স্থান ও  গন্ধকে জাগ্রত করার জন্য এই মন্ত্রমুগ্ধ প্রহারগুলি যথেষ্ট ""     আরো দেখুন    ঢোলক   তথ্যসূত্র   বিষয়শ্রেণী:পশ্চিমবঙ্গের সংস্কৃতি বিষয়শ্রেণী:ভারতীয় বাদ্যযন্ত্র বিষয়শ্রেণী:বাংলাদেশী বাদ্যযন্ত্র  বিষয়শ্রেণী:আনদ্ধযন্ত্র
থাম্ব|যোধপুরী স্যুট মূলত রাজকীয়তার প্রতীক। যোধপুরী স্যুট বা বন্ধগলা স্যুট, হল ভারতে অনুষ্ঠান উপলক্ষে পরিধানযোগ্য পোশাক। এটি ভারতের প্রাচীনতম প্রথামাফিক স্যুট। যখন আমরা ভারতীয় এবং পশ্চিমী পোশাকের নিখুঁত সংমিশ্রণের কথা বলি, আমাদের মনে প্রথমেই যে নামটি আসে তা হল বন্ধগলা স্যুট। এটি পুরুষদের জন্য প্রাচীনতম ইন্দো-ওয়েস্টার্ন পোশাক হিসাবে গণ্য হয়। এটি যোধপুর রাজত্ব থেকে উদ্ভূত হয়েছিল এবং ভারতে ১৯ শতকের মাঝামাঝি - ২০ শতকের মাঝামাঝি সময়ে ব্রিটিশ জনগণের কাছে জনপ্রিয় হয়ে উঠেছিল। এটি একটি কোট এবং ট্রাউজার্সের সমন্বয়, কখনও কখনও সঙ্গে একটি ওয়েস্ট কোট বা নেহরু জ্যাকেট পরা হয়।    এটি বিবাহ এবং আনুষ্ঠানিক সমাবেশের মতো অনুষ্ঠানের জন্য উপযুক্ত। বর্ণনা এই পোশাকের উপাদান মূলত সিল্ক হতে পারে। সাধারণত, পোশাকটির কলার এবং বোতামের ঘর বরাবর সূচিকর্ম করা থাকে। এটি সাধারণ, জ্যাকার্ড অথবা জামেয়ার উপাদান থেকে তৈরি হতে পারে। সাধারণত, ট্রাউজারের রং কোটের রংয়ের সাথে মেলে। আবার বিপরীত রংয়ের ট্রাউজার্স পরার প্রবণতাও রয়েছে।  বলা হয় যে যোধপুরী হল বিলাসিতা এবং রাজমর্যাদার প্রতীক।  ইতিহাস আংরাখাকে বন্ধগলার পূর্বসূরী হিসাবে মনে করা হয়। আংরাখা প্রাচীন ও ধ্রুপদী ভারতে ঐতিহ্যশালী নিয়মমাফিক পোশাক ছিল যেটি কোনও ব্যক্তি স্বাচ্ছন্দ্যের সাথে পরতে পারতেন। বন্ধগলা আচকানের একটি খাটো সংস্করণ হিসাবে আত্মপ্রকাশ করেছিল। এটি দ্রুত রাজস্থান এবং শেষ পর্যন্ত সারা ভারত জুড়ে একটি জনপ্রিয় আনুষ্ঠানিক এবং আধা-আনুষ্ঠানিক পোশাক হয়ে ওঠে। পোশাক পরিকল্পক ওয়েন্ডেল রড্রিক্স পর্যবেক্ষণ করেছেন যে বন্ধগলার মতো আনুষ্ঠানিক পোশাকটি ৬০০০ বছরের পুরানো পোশাকের ক্রমশ বিবর্তনের ফল।https://www.outlookindia.com/magazine/story/nehru-jacket-or-modi-vest-which-one-are-you-wearing-today/300859  তথ্যসূত্র  বিষয়শ্রেণী:রাজস্থানি পোশাক বিষয়শ্রেণী:ভারতীয় পোশাক বিষয়শ্রেণী:স্যুট (পোশাক) বিষয়শ্রেণী:জ্যাকেট বিষয়শ্রেণী:যোধপুর
রবার্ট ক্লাইভ ন্যাপার (জন্ম: ২৫ ফেব্রুয়ারী ১৯৬৬) একজন ইংরেজ সিরিয়াল ধারাবাহিক খুনি  ও ধর্ষক। তাকে দুটি খুন, একটি নরহত্যা, দুটি ধর্ষণ এবং দুটি ধর্ষণ চেষ্টার জন্য দোষী সাব্যস্ত করা হয়েছে। ১৯৯২ সালের ১৫ জুলাই র‍্যাচেল নিকেলকে খুনের জন্য ১৮ ডিসেম্বর ২০০৮ সালে ব্রডমুর হাসপাতালে তাকে অনির্দিষ্টকালের জন্য আটক রাখা হয়েছিল। এর আগে তিনি ১৯৯৩ সালে সামান্থা বিসেট ও তার মেয়ে জ্যাজমিন বিসেটের জোড়া খুনের জন্য দোষী সাব্যস্ত হয়েছিলেন।  ন্যাপারের প্যারানয়েড সিজোফ্রেনিয়া এবং অ্যাসপারগার সিনড্রোম ধরা পড়েছে।   তথ্যসূত্র    আরও পড়া   Alan Jackaman: Napper: Through a Glass Darkly, Waterside Press, 2019 .  Laurence J. Alison, Marie Eyre: Killer in the Shadows: The Monstrous Crimes of Robert Napper. Pennant Books 2009, .  Kevin Brewer: Psychology and Crime. Heinemann Educational Publishers 2000, .  Paul Britton: The Jigsaw Man. Corgi Books 1998, .  Colin Evans: A Question of Evidence: The Casebook of Great Forensic Controversies, from Napoleon to O.J. Wiley 2002, .  Mike Fielder: The Murder of Rachel Nickell. John Blake 2000, .  Alex Handscombe: Letting Go: A true story of murder, loss and survival by Rachel Nickell's son. Harper Element 2017, .  André Handscombe: The Last Thursday in July. Century 1996 / Arrow 1997, .  David Kessler: Rachel Nickell, House of Solomon Ltd, 2001, .  Keith Pedder: The Rachel Files, John Blake 2002, .  Keith Pedder: Murder on the Common: The Secret Story of the Murder That Shocked a Nation. John Blake 2003, .  Colin Stagg, David Kessler: Who Really Killed Rachel? Greenzone Publishing 1999, .  Colin Stagg, David Kessler: The Lizzie James Conspiracy. House of Solomon 2001, .  Colin Stagg, Ted Hynds: Pariah: Colin Stagg. Pennant Publishing 2007, .  Brent E. Turvey: Criminal Profiling: An Introduction to Behavioral Evidence Analysis Academic Press 2002, .   বাহ্যিক লিঙ্কগুলি    লে ক্রাইম ডি রবার্ট ন্যাপার (ন্যাপারের অপরাধের ব্রিটিশ মিডিয়া কভারেজ)  র‍্যাচেল নিকেল মামলা  বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:সিজোফ্রেনিয়ায় আক্রান্ত ব্যক্তি বিষয়শ্রেণী:ইংরেজ ধর্ষক বিষয়শ্রেণী:ধর্ষণের দায়ে দোষী সাব্যস্ত ইংরেজ বিষয়শ্রেণী:খুনের দায়ে দোষী সাব্যস্ত ইংরেজ ব্যক্তি বিষয়শ্রেণী:২০শ শতাব্দীর ইংরেজ অপরাধী বিষয়শ্রেণী:ইংরেজ ধারাবাহিক খুনি বিষয়শ্রেণী:নরহত্যার দায়ে দোষী সাব্যস্ত ইংরেজ ব্যক্তি বিষয়শ্রেণী:ইংরেজ শিশু খুনি বিষয়শ্রেণী:লন্ডনের অপরাধী বিষয়শ্রেণী:১৯৯২-এ যুক্তরাজ্যে খুন বিষয়শ্রেণী:১৯৯৩-এ যুক্তরাজ্যে খুন
ব্যবহার  Note: Prefer images in landscape orientation. If you must use one in portrait orientation, avoid very skinny ones. If you must choose a skinny image, then please specify the height as well (e.g., 120x120), but note that if you do so, there will be a gap between left or right edge of the image (depending on the what side of the container the template appears) and the edge of the section. {{Main page image | image         =  <!-- name of the file, with or without the File: prefix --> | link          =  <!-- optional: file to which you want the image to link, with or without the File: prefix --> | border        =  <!-- optional: "yes" for a border; defaults to no border --> | width         =  <!-- optional: width of image in pixels, with or without "px"; defaults to 120; can also use 120x120 syntax --> | caption       =  <!-- optional: wiki text --> | caption align =  <!-- optional: left, right, or center; defaults to left --> | title         =  <!-- optional: image title; if blank, will use the caption, alt text, non-default "link=" target, or nothing (in that order) --> | alt           =  <!-- optional: image alt text; if blank, will use the caption, title, or image name (in that order) --> }}   আরও দেখুন   Category:Main Page Category:Wikipedia Did you know templates
ভোলানাথ চট্টোপাধ্যায় (১৮৯৪ - ২৭ জানুয়ারি, ১৯১৬) একজন ব্রিটিশবিরোধী সশস্ত্র বিপ্লববাদী ও শহীদ।   প্রারম্ভিক জীবন  ভোলানাথ চট্টোপাধ্যায় ১৮৮৮ সালে চন্দননগর মহকুমার তারকেশ্বর ব্লকের বাহিরখণ্ড গ্রামে আদিনাথ চট্টোপাধ্যায় ও সুলতা দেবীর ঘরে জন্মগ্রহণ করেন। কলকাতা মানিকতলা হাইস্কুলে ভর্তি হওয়ার আগে তিনি গ্রামের পাঠশালায় পড়াশোনা করেন। শৈশবে মুক্তিযোদ্ধাদের সংস্পর্শে আসায় ছোটবেলা থেকেই তিনি স্বাধীনতার প্রতি আকৃষ্ট হন।   বিদেশে বিপ্লবী তৎপরতা  ১৯০২ সালে তিনি অনুশীলন সমিতিতে যোগ দেন এবং স্বদেশ মন্ত্রে দীক্ষিত হন। বিদ্যুতের প্রতি তাঁর আকর্ষণ তাঁর বিপ্লবী আকাঙ্ক্ষার সমান্তরালে ছিল, এমন একটি আবেগ যা তাঁর পরবর্তী প্রচেষ্টাগুলিতে ভালভাবে কাজ করবে। কর্নওয়ালিস স্ট্রিটে অধ্যয়নকালে তিনি আরেক বিপ্লবী নরেন্দ্রনাথ ভট্টাচার্যের সাথে বিশেষ সম্পর্ক গড়ে তোলেন, যিনি মানবেন্দ্রনাথ রায় নামেও পরিচিত। আজীবন সশস্ত্র বিপ্লবের মাধ্যমে স্বাধীনতা অর্জনে ভোলানাথ বদ্ধপরিকর ছিলেন। ১৯১০ সালে আলিপুর বোমা মামলার সময় অনুশীলন সমিতি পুলিশি তদন্তের আওতায় এলে তিনি আত্মগোপনে চলে যান। তিনি রাসবিহারী বসু, যদুগোপাল মুখোপাধ্যায় ও বাঘা যতীনের নির্দেশ মেনে মালয়েশিয়ার পেনাংয়ে মেকানিক ইঞ্জিনিয়ার হিসেবে কাজ করতে যান। তাঁর লক্ষ্য ছিল প্রবাসী ভারতীয়দের স্বাধীনতা আন্দোলনে একত্রিত করা। প্রথম বিশ্বযুদ্ধের সময় কলকাতায় ফিরে তিনি জার্মানির পক্ষে উত্তর ভারতে ব্রিটিশদের বিরুদ্ধে গেরিলা যুদ্ধে লিপ্ত হন। পেনাং এ গিয়ে সেখানকার কৃষক শ্রমিকদের সাথে কাজ করতে করতে কারখানায় মিস্ত্রীর কাজে যোগ দেন। নিজের পারিশ্রমিকের টাকার বেশিটাই পাঠাতেন দেশে বিপ্লবী ফান্ডে। পেনাং ও থাইল্যান্ডের বিভিন্ন জায়গায় অক্লান্ত পরিশ্রমে বিপ্লবী কর্মকেন্দ্র গড়ে তোলেন তিনি।   ইন্দো-জার্মান ষড়যন্ত্র  প্রথম বিশ্বযুদ্ধ শুরু হলে তিনি ভারতে ফেরেন। কলকাতা আসেন ১৯১৪ এর নভেম্বরে। এই সময় বিপ্লবী বাঘা যতীনের সাথে যোগাযোগ হলে ব্রিটিশবিরোধী সংগ্রামে প্রচেষ্টায় অস্ত্র আমদানির কাজে জড়িত হয়ে যান। দেশব্যাপী বিপ্লব প্রচেষ্টায় কলকাতা - নাগপুর রেলওয়ে ব্যবস্থা অকেজো করে দেওয়ার ভার পড়ে তার ওপর। জার্মানির সাথে যোগাযোগ রক্ষা ও মালপত্র প্রেরণ, নিরাপদ রাখার গুরুদায়িত্ব গ্রহণ করেছিলেন তিনি। বাঘা যতীনের নির্দেশে সমস্ত কাজকর্ম দেখাশোনা করতে ও মানবেন্দ্রনাথ রায়ের সাথে সংযোগের হেতু তিনি সাথী বিনয়ভূষন দত্তের সাথে পর্তুগিজ অধিকৃত গোয়ায় যান ১৭ ডিসেম্বর, ১৯১৫ এবং মানবেন্দ্রনাথ ওরফে সি. মার্টিনকে টেলিগ্রাম করেন। এই সময় ব্রিটিশ পুলিশ তার সন্ধান জানতে পেরে পর্তুগিজ পুলিশকে গ্রেপ্তার করার অনুরোধ করে। পর্তুগিজ সরকার তাকে গ্রেপ্তার না করলেও গোয়া থেকে বহিষ্কার করে। সাথে সাথেই তিনি দুই সরকারের সীমান্ত এলাকায় বন্দী হন। পুলিশ তাকে পুনে জেলে পাঠায়।   মৃত্যু  পুনে জেলে তার ওপর ভয়াবহ অত্যাচার চালানো হয়েছিল তথ্য ও পরিকল্পনার খবর আদায়ের নামে। আপোষহীন বিপ্লবী ভোলানাথ চট্টোপাধ্যায় তাদের কোনো তথ্যই সরবরাহ করেননি। ২৭ জানুয়ারি, ১৯১৬ খ্রিষ্টাব্দে রাত্রে লক আপের ভেতরে ধুতির ফাঁসে আত্মহত্যা করেন এই তরুন বিপ্লবী।   তথ্যসূত্র   বিষয়শ্রেণী:১৮৯৪-এ জন্ম বিষয়শ্রেণী:১৯১৬-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:হুগলি জেলার ব্যক্তি বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
গন্ধভাদালি বা গাঁদাল বা গন্ধভাদুলি বা গন্ধভাদাল হচ্ছে একটি লতানো গাছ। এই উদ্ভিদটির ইংরেজি নাম skunkvine, stinkvine, অথবা Chinese fever vine। এর বৈজ্ঞানিক নাম: Paederia foetida। এটিকে আলংকারিক উদ্ভিদ হিসেবেও লাগানো হয়। এর ভেষজগুণ আছে।  তথ্যসূত্র  বিষয়শ্রেণী:ভুটানের উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:চীনের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:১৭৬৭-এ বর্ণিত উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:জাপানের উদ্ভিদ
সারিকা ঠাকুর (জন্ম: ৫ ডিসেম্বর ১৯৬০), যিনি পেশাগতভাবে সারিকা নামে পরিচিত, হলেন একজন ভারতীয় অভিনেত্রী। অভিনয়ের পাশাপাশি তিনি একজন পোশাক নকশাবিদ, শব্দ পরিকল্পনাকারী এবং রাজ কমল ফিল্ম ইন্টারন্যাশনালের অধীনে সহযোগী পরিচালকের দায়িত্ব পালন করেন। তিনি ১৯৯৯ সালে তামিল ভাষার হে রাম চলচ্চিত্রের পোশাক পরিকল্পনার জন্য শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার এবং ২০০৫ সালে ইংরেজি ভাষার পারজানিয়া চলচ্চিত্রে অভিনয় করে শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।  তিনি অভিনেতা কামাল হাসানের স্ত্রী এবং অভিনেত্রী ভগ্নিদ্বয় শ্রুতি ও অক্ষরা হাসানের মাতা।  প্রারম্ভিক জীবন সারিকা ১৯৬০ সালের ৫ই ডিসেম্বর নতুন দিল্লিতে এক মারাঠি ও হিমাচলি পরিবারে জন্মগ্রহণ করেন। তিনি যখন খুবই ছোট তখন তার পিতা তাদের ত্যাগ করে চলে যান। তখন থেকে তিনি তার পরিবারে ভরণপোষণের দায়িত্ব পালন করেন। তিনি বিদ্যালয়ে গমন করেননি।   কর্মজীবন সারিকা মাত্র চার বছর বয়সে শিশুশিল্পী হিসেবে অভিনয় শুরু করেন। শিশুশিল্পী হিসেবে তার সবচেয়ে উল্লেখযোগ্য কাজ ছিল ১৯৬৭ সালে সুপারহিট সঙ্গীতধর্মী চলচ্চিত্র হামরাজ, এতে তিনি বিমি অভিনীত চরিত্রের কন্যার ভূমিকায় অভিনয় করেন। প্রাপ্ত বয়স্ক অভিনেত্রী হিসেবে তার প্রথম চলচ্চিত্র ছিল রাজশ্রী প্রডাকশন্সের গীত গাথা চল, এতে তার বিপরীতে ছিলেন শচীন।  তিনি ১৯৯৯ সালের তামিল ভাষার হে রাম চলচ্চিত্রের পোশাক পরিকল্পনার জন্য শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার লাভ করেন। ২০০৫ সালে ইংরেজি ভাষার পারজানিয়া চলচ্চিত্রে একজন জরথ্রুষ্ঠ ধর্মাবলম্বী নারী চরিত্রে অভিনয় করেন, যার সন্তান ২০০২ সালে ভারতের দাঙ্গায় মারা যায়। এই কাজের জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।  ব্যক্তিগত জীবন অভিনেতা কামাল হাসানের সাথে তার প্রেমের সম্পর্কের ফলে ১৯৮৬ সালে তাদের প্রথম সন্তান শ্রুতি হাসান জন্মগ্রহণ করে; ১৯৮৮ সালে তারা দু'জন বিবাহবন্ধনে আবদ্ধ হন। ১৯৯১ সালে তাদের দ্বিতীয় সন্তান অক্ষরা হাসানের জন্ম হয়। ২০০১ সালে তারা আলাদা হয়ে যান, তবে তারা এখনো একে অপরের প্রতি বন্ধুপ্রতিম।  পুরস্কার থাম্ব|ডান|রাষ্ট্রপতি প্রতিভা পাতিলের নিকট থেকে শ্রেষ্ঠ অভিনেত্রীর জাতীয় চলচ্চিত্র পুরস্কার গ্রহণ করছেন সারিকা।  ১৯৯৯: শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার - হে রাম  ২০০৫: শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার - পারজানিয়া  বিগ স্টার সামাজিক কাজে সবচেয়ে বিনোদনপ্রদানকারী অভিনয়শিল্পী - নারী  তথ্যসূত্র  বহিঃসংযোগ     বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:দিল্লির অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় শিশু অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:ভারতীয় বৌদ্ধ বিষয়শ্রেণী:ভারতীয় পোশাক পরিকল্পনাকারী